CELEX: 62008CN0424
Language: da
Date: 2008-09-25 00:00:00
Title: Sag C-424/08: Sag anlagt den 25. september 2008 — Kommissionen for De Europæiske Fællesskaber mod Forbundsrepublikken Tyskland

21.3.2009   
            
            
               DA
            
            
               Den Europæiske Unions Tidende
            
            
               C 69/16
            
         Sag anlagt den 25. september 2008 — Kommissionen for De Europæiske Fællesskaber mod Forbundsrepublikken Tyskland
   (Sag C-424/08)
   (2009/C 69/27)
   Processprog: tysk
   Parter
   
      Sagsøger: Kommissionen for De Europæiske Fællesskaber (ved B. Schima og A. Sipos, som befuldmægtigede)
   
      Sagsøgt: Forbundsrepublikken Tyskland
   Sagsøgerens påstande
   
               —
            
            
               Det fastslås, at Forbundsrepublikken Tyskland har tilsidesat sine forpligtelser i henhold til artikel 11, stk. 1, litra c), i Rådets direktiv 96/82/EF af 9. december 1996 om kontrol med risikoen for større uheld med farlige stoffer, idet de kompetente tyske myndigheder ikke har udarbejdet eksterne beredskabsplaner for alle virksomheder, der er omfattet af direktivets artikel 9.
            
         
               —
            
            
               Forbundsrepublikken Tyskland tilpligtes at betale sagens omkostninger.
            
         Søgsmålsgrunde og væsentligste argumenter
   I artikel 11, stk. 1, litra c), i direktiv 96/82/EF forlanges det af medlemsstaterne, at de sikrer, at de kompetente myndigheder for alle virksomheder, der er omfattet af direktivets artikel 9, udarbejder en ekstern beredskabsplan for foranstaltninger, der skal gennemføres uden for virksomheden. Disse eksterne beredskabsplaner skal ikke blot indeholde oplysninger om afhjælpende foranstaltninger på virksomhedens område, såvel som uden for virksomhedens område men også underrette offentligheden om uheldet og den hensigtsmæssige adfærd. Desuden skal eksempelvis også oplysninger til andre medlemsstaters beredskabs- og redningstjenester i tilfælde af et større uheld, der kan få følger på tværs af grænserne, optages i de eksterne beredskabsplaner.
   Med det foreliggende søgsmål nedlægges der påstand om, at det fastslås, at Forbundsrepublikken Tyskland har tilsidesat artikel 11, stk. 1, litra c), i direktiv 96/82/EF, idet den ikke har udarbejdet eksterne beredskabsplaner for alle virksomheder, der er omfattet af direktivets artikel 9.